Dyma ffurflen yn seiliedig ar wallau cyffredin sy’n codi yn y Gymraeg 


1. Arddodiaid
Treiglad meddal ar ôl yr arddodiad AR, AM ,AT, DAN, DROS, DRWY, GAN, HEB, HYD, I, O, WRTH

Rhedodd Siôn i canol y ffordd > Rhedodd Siôn i ganol y ffordd
Mae’r mynediad yn rhad ac am dim > Mae’r mynediad yn rhad ac am ddim
Daeth hi o Dinbych bore heddiw> Daeth hi o Ddinbych bore heddiw
Eisteddodd wrth drws y dosbarth > Eisteddodd wrth ddrws y dosbarth

Angen treiglad trwynol ar ôl yr arddodiad ‘yn’ [Os yw’r ‘yn’ yn golygu ‘in’ yn Saesneg, arddodiad ydy e]

Rwyf fi’n byw yn Dinbych > Rwyf fi’n byw yn Ninbych
Mae modrwy yn trwyn bob tarw > Mae modrwy yn nhrwyn bob tarw
Canodd yn dda yn cyngerdd yr ysgol > Canodd yn dda yng nghyngerdd yr ysgol

Mae treiglad llaes yn dilyn yr arddodiaid â, gyda, tua

Rhaid i chi gysylltu â phrifathro’r ysgol
Dw i’n byw tua thair milltir o Abertawe
Gwnewch eich ffordd i’r neuadd gyda phawb arall 

Mae rhai arddodiaid (prepositions) yn rhedadwy (conjugate). Pan mae rhagenw (pronoun) (fi, ti, fe/hi, ni, nhw) yn dilyn arddodiad, rhaid i’r arddodiad hwnnw redeg

Oes gan ti gar? > Oes ganddot ti gar?
Rhaid i hi wrando > Rhaid iddi hi wrando
Mae ar ti arian i fi > Mae arnat ti arian i fi

Rhaid i’r arddodiad rhedadwy fod yn ei ffurf gywir

Mae gennym ni arholiad yfory
Mae gennyt ti drwyn coch
Mae arno fe arian i fi

Mae’n bwysig ein bod yn defnyddio arddodiaid arbennig ar ôl rhai berfenwau (verbnouns).  Dyma rai berfenwau sydd ag arddodiaid arbennig yn eu dilyn

	adrodd am/wrth 

	disgwyl am/i 

	sôn wrth/am 

	cyhuddo o 


	credu yn/am 

	gweiddi ar/am 

	anelu at 

	dysgu i/am 
dysgu i rywun
dysgu am rywbeth

	clywed am/gan 
clywed am ddigwyddiad
clywed gan rywun 
	cyfarfod â 

	clywed am/gan 
clywed am ddigwyddiad
clywed gan rywun 
	apelio at/ar 


	Ysgrifennu i/at
Ysgrifennu at berson
Ysgrifennu i sefydliad

	dweud wrth/am 

	sylwi ar 

	cynnig i/am 


	cytuno â 

	gwrando ar/am 

	anfon at/i 
anfon at gyfaill
anfon i’r swyddfa
	estyn at






2. Rhagenwau

EI:  Mae ei yn cyfeirio at rywbeth unigol.
Mae ei benywaidd yn achosi treiglad llaes ac ychwanegir ‘h’ ar ddechrau gair sydd yn dechrau â llafariad.  Ar ôl gair sydd yn gorffen gyda llafariad mae ei > ‘i.

Mae eich ffurflen yn cael ei phrosesu
Aeth ffrindiau Mari i weld ei harddangosfa

Mae ei gwrywaidd yn achosi treiglad meddal
Ar ôl gair sydd yn gorffen gyda llafariad mae ei > ‘i.

Mae’r cyfarfod yn bwysig ac mae angen ichi ei fynychu
Mae’r cyflwyniad wedi’i ohirio


EU:  Mae eu yn cyfeirio at rywbeth lluosog (ond cofiwch, ei gilydd) ac ychwanegir ‘h’ ar ddechrau gair sydd yn dechrau â llafariad.  Ar ôl gair sydd yn gorffen gyda llafariad mae eu > ‘u.

Dyma’r llyfrau mae rhaid i chi eu darllen 
Ydy’r ffurflenni cais wedi’u hanfon?

3. i/u ar ddiwedd berfenwau

‘o’ yng nghanol berfenw:  ‘i’ ar y diwedd e.e. colli, pori
‘a’ yng nghanol berfenw:  ‘u’ ar y diwedd e.e. canu, taranu
‘y’ neu ‘w’ yng nghanol berfenw:  ‘u’ ar y diwedd e.e. cysgu, chwyrnu
‘w’ yn agos at ddiwedd y berfenw:  ‘i’ ar y diwedd e.e. berwi, drewi
‘e’ yng nghanol berfenw:  ‘u’ ar y diwedd e.e. credu, methu

Eithriaid:  geni, mynegi, peri, pesgi, rhegi

4. yw/i’w

yw: 3ydd person unigol y ferf bod.  Defnyddiwch yw os ydych yn gallu defnyddio ydy 

Hwn yw’r/ydy’r llyfr gorau
Targed nesaf y ferch yw/ydy gorffen ei gwaith dosbarth
Sicrhewch nad yw/ydy eich plentyn yn cyrraedd yn hwyr

i’w:  i + ei/eu 

Rhoddodd y bachgen ei waith cartref i’w athrawes
Rhedodd y ferch o’r ysgol i’w thŷ
Prynodd y plant anrheg i’w rhieni

Eithriad:  i’w gilydd








5. Mae enw ac ansoddair yn treiglo’n feddal ar ôl yr ‘yn’ traethiadol 

Enw
Mae Cai yn bachen tal > Mae Cai yn fachgen tal
Mae hwn yn dosbarth siaradus > Mae hwn yn ddosbarth siaradus

Ansoddair

Mae Siân yn gweithgar iawn > Mae Sian yn weithgar iawn
Mae’r siwpmer yn bach iddo > Mae’r siwmper yn fach iddo

Cofiwch nad yw berfenw yn treiglo e.e. rydw i’n gwneud, mae e’n mynd, rydyn ni’n gwylio

6. [bookmark: _GoBack]Camddefnydd y genidol (genitive).  Mynegi ‘the....of the...’

Yn y Gymraeg, does dim angen cyfieithu’r fannod ‘the’ gyntaf na’r ‘of’ yn Saesneg.

The theme of the book > y thema o’r llyfr (thema’r llyfr)
The boys’ parents/the parents of the boys > y rhieni o’r bechgyn (rhieni y bechgyn)
The secretary of the committee > yr ysgrifennydd o’r y pwyllgor (ysgrifennydd y pwyllgor)
The importance of the lecture > y pwysigrwydd o’r y ddarlith (pwysigrwydd y ddarlith)

7. Defnyddio ‘i’ gyda berfau a berfenwau

Yn y Saesneg, ceir to listen, to write, to achieve a.y.b. ond yn y Gymraeg, y ffurfiau gwrando, ysgrifennu, cyflawni yw’r ffurfiau cywir.

Mae rhaid i bawb i wrando arnaf > Mae rhaid i bawb wrando arnaf
Penderfynais i ysgrifennu atoch > Penderfynais ysgrifennu atoch
Targed y bachgen yw i gyflawni’n well > Targed y bachgen yw cyflawni’n well

8. Gwrythrych y ferf gryno

Mae gwrthrych berf gryno’n treiglo’n feddal

Ysgrifennodd y prifathro llythyr at y rhieni > Ysgrifennodd y prifathro lythyr at y rhieni
Gwelodd damwain > Gwelodd ddamwain
Cafodd ein blwyddyn ni parti > Cafodd ein blwyddyn ni barti

Nid yw gwrthrych berf amhersonol yn treiglo’n feddal

Canwyd gân werin > Canwyd cân werin
Darllenir bapurau newydd yn ddyddiol > Darllenir papurau newydd yn ddyddiol
Gwisgid glocsiau ers talwm > Gwisgid clocsiau ers talwm

9. Negyddu cymal

Sylweddolaf bod o ddim yn angel > Sylweddolaf nad ydy e’n angel
Dw i’n cofio bod ti ddim yma yfory > Dw i’n cofio na fyddi di yma yfory
Clywias bod o ddim wedi pasio’r prawf > Clywias nad oedd e wedi pasio’r prawf



Treiglad ar ôl y negydd ‘ni’ a ‘na’

Ni clywodd hi’r gloch > Ni chlywodd hi’r gloch [treiglad llaes]
Ni gwelodd hi’r ffilm > Ni welodd hi’r ffilm [treiglad meddal]
Mi wn na cafodd hwyl ar y gwaith > Mi wn na chafodd hwyl ar y gwaith [treiglad llaes]

10. Treiglad meddal yn dilyn y rhagenw perthynol ‘a’ (which / that)

Mae’r rhagenw perthynol yn cyfateb i ‘which’ neu ‘that’ yn Saesneg. Ystyriwch y brawddegau canlynol:

Dyma’r lleidr a welwyd ar y teledu neithiwr
Mae’r nofel a ddarllenais yn dda

Sylwch ar y treiglad meddal sydd yn dilyn y rhagenw perthynol ‘a’

PWYSIG:  Peidiwch â chymysgu y rhagenw perthynol ‘a’ gydag a/ac (and):
Roedd y ferch a chanodd yn y cyngerdd yn wych > Roedd y ferch a ganodd yn y cyngerdd yn wych
Roedd y cinio a chefais heddiw’n flasus > Roedd y cinio a gefais heddiw’n flasus

11. Ffurf gywir y ferf. Os/Pe
Pe
Rydyn ni’n defnyddio pe (yn lle os) gyda ffurfiau’r amodol i fynegi amheuaeth.
Edrychwch am ddefnydd yr amodol yn y frawddeg.

Byddwn i’n siwr o ddeall y ddadl, pe bawn i’n canolbwyntio.
Pe baen ni’n ennill mwy o arian, bydden ni’n newid ein car. 

Os
Gyda’r presennol neu’r dyfodol rhaid defnyddio os

Gohiriwn y daith os bydd hi’n oer yfory.
Os cofiwch chi fy ffonio, byddaf yn dod i’ch casglu o’r cyfarfod.




